Publication: Magyar Közlöny
Issue: MK-2003-67 (Year: 2003, Number: 67)
Era: 1990-2004
Section: 14 15/2001. (IV. 27.) KöViM rendelet a hajózási képesítésekrõl, 2. számú melléklet.
Paragraph Index: 532

4. A radarral hegymenetben haladó hajó, amint a 3. bekezdés a) pontja szerinti háromtónusú hangjelzést hallja, vagy a radarernyõn olyan hajót észlel, amelynek helyzete vagy tartott menetiránya veszélyhelyzetet idézhet elõ, illetve olyan szakaszhoz közeledik, ahol a radarernyõn még nem látható hajók tartózkodhatnak, köteles a 6.33 cikk 2. bekezdésében elõírt, szükség szerinti alkalommal megismételt jelzéseket adni, és a völgymenetben haladó hajóval rádiótelefonon közölni hajójának fajtáját, nevét, haladási irányát, helyzetét (fkm), továbbá azt, hogy mutat-e a hajója a 6.04 cikkben elõírt kék táblát vagy fehér fényt, vagy nem. A kishajóknak elegendõ közölniük fajtájukat, haladási irányukat és helyzetüket (fkm), továbbá azt az oldalt, amerre kihúzódnak. A völgymenetben radarral haladó hajók kötelesek a hegymenetben haladó hajónak rádiótelefonon válaszolni és közölni hajójuk fajtáját, nevét, haladási irányát és helyzetét, továbbá a javasolt találkozási mód elfogadását vagy megjelölni azt az oldalt, amerre kihúzódnak.

Source: https://magyarkozlony.hu/hivatalos-lapok/6a757e0e85b5397973c2a3ba6e8ac122d3a767c2/dokumentumok/3dac3f5e08740dc13323747680366a6404c5309e/letoltes